ભારત દેશની લોકસભાની સામાન્ય ચુંટણીનું મતદાન યોજાયેલ જેની જુનાગઢ લોકસભાની બેઠકનું પરીણામ આવતા સતત બીજી વખત ભાજપનાં ઉમેદવાર રાજેશભાઈ ચુડાસમા ૧,૫૦,૦૦૦ થી વધુ મતોથી વિજયી બનતા તેમજ ઉના વિધાનસભા ક્ષેત્રમાં ૨૯ હજારથી વધુ મતોની લીડ આપતા ઉનાનાં ભાજપનાં આગેવાન કાળુભાઈ રાઠોડ, મિતેષભાઈ શાહ, રામભાઈ વાળા, નરસિંહભાઈ ડોબરીયા સહીત ભાજપના આગેવાનોએ નગરપાલીકા ભવન નીચે એકઠા થઈ ભાજપ કાર્યાલય પાસે ફટાકડા ફોડી સરઘસ કાઢી એસ. ટી. બસ સ્ટેશન સામે વડલા ચોકી, ત્રિકોણબાગ પાસે ટાવર ચોક પાસે ફટાકડા ફોડી વિજય ઉત્સવ ઉજવ્યો હતો.